section_heading: Povijest
paragraph_text: Mobile se spominju prvi puta otkrićem 1540. i to u krvavoj bici 18. listopada 1540. kada je Tuscaloosa napao Španjolce i nanesao im teške gubitke u mrtvima i ranjenima, ali je i sam izgubio 2,500 ratnika. Sljedeći susret s bradatim Španjolcima dešava se 1559., to De Luna prolazi kroz njihovu zemlju. Po zapisima Mobile su tada živjeli u selu Nanipacna. U kasnijem periodu nalazimo ih kod Gees Renda, na rijeci Alabama u današnjem okrugu Wilcox. U francuskim mapama ovo mjesto označeno je s "Vieux Mobiliens." Godine 1686. Mobile su u ratu s Pensacola Indijancima, tako barem navodi španjolsko pismo. Dolaskom Francuza u ove krajeve Mobile žive u području između Tonbigbeeja i Alabame. Njihovi ostaci vjerojatno su uz druga plemena preseljeni na Indijanski Teritorij, gdje su izgubili identitet s Choctaw Indijancima